Tre personer kom sent i aftes til skade ved et færdselsuheld på Limfjordsbroen, skriver Nordjyske.dk

Uheldet skete klokken 23.02, da en 23-årig mand på Nørresundby-siden speedede sin bil så kraftigt op, så den lavede hjulspin, hvorefter han fortsatte op på broen. Her mistede han herredømmet over bilen, og kørte frontalt ind i en anden bil, fortæller vagtchef Per Jørgensen fra Nordjyllands Politi. To personer blev fastklemt ved uheldet. I alt kom tre til skade. Den 23-årige mand er nu sigtet for at bringe andres liv og førlighed i fare. Han var måske påvirket af narko, oplyser vagtchefen. Efter uheldet måtte Limfjordsbroen spærres af i et spor, mens der blev ryddet op